Maiatzaren 26a

EH Bildu talde parlamentarioari atxikitako foru parlamentari Maiorga Ramírez jaunak idatziz erantzuteko galdera egin du (10-22/PES-00149), jakin nahi baitu ea ***Eliza Katolikoak, kultur intereseko ondasunen jabe den aldetik, aipatu higiezinetara bisita kulturala egiteko doako sarraldietarako denboraren parte gisa zenbatzen al duen meza emateko denbora***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Vianako Printzea Erakundea-Kultura Zuzendaritza Nagusiak gutun ziurtatu bana bidali die kultur intereseko ondasunen jabeei, eta bertan hau adierazi die:

*“Horregatik, eta goiburuan aipatutako higiezinaren jabe edo titularra zaren aldetik, eskatzen dizugu behean adierazitako posta helbidera edo helbide elektronikora bidal ditzazula, idazki hau jaso eta hilabeteko epean, datu hauek: proposatzen duzun doako bisita publikoaren egutegia, ordutegia eta bisitan ikusiko diren guneak edo egoitzak.”*

Eliza Katolikoak ez du erantzun bateraturik eman bere jabetzako ondasunetako doako bisita publikoen baldintzei buruz, eta proposamen desberdinak egin dira han eta hemen.

Jabeek emandako argibide guztiak, bai kokapenari buruzkoak, bai deskribapen fitxak eta ondasun bakoitza bisitatzeko baldintzak, Kultura Zuzendaritza Nagusiaren web-orrian argitaratuta daude eta esteka honen bidez ikus daitezke: <https://visitas.fcpatrimoniodenavarra.com/>

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko maiatzaren 26an

Kultura eta Kiroleko kontseilaria: Rebeca Esnaola Bermejo